Bamsen maailma | Kirjamatkat
Kävin eilen TallinkSiljan kutsumana tutustumassa uusittuun Silja Symphonyyn. Siitä ei ole mitään erityisempää kerrottavaa kuin että hienolta näytti ja haluisin päästä joskus matkaamaan sellaisessa luksushytissä. Tuli sellainen olo, että Ruotsin reissu olis vaihteeksi kiva ja tässä olis yksi kohde, jossa olis varmaan kiva käydä.
Sain alkuvuodesta matkamessujen pressiaamiaiselta Visit Swedenin kautta tiedotteen Bamsen maailmasta (Bamses värld). Se on toukokuun alussa avattu Kolmårdenissa sijaitseva huvipuisto, jonka teemana on maailman vahvin nalle Bamse.
Varsinaisina huvipuistolaitteina on vuoristorata, laiva, hunajapurkkikaruselli ja autorata. Lisäksi sinne on rakennettu Bamsen ja ystävien taloja ja labyrintti. Piirroskuvan perusteella näyttää kyllä tosi hyvältä. Onhan toi tosiaan pikkulapsille suunnattu, mutta silti vaikuttaa, että kyllä tuolla viihtyisivät vähän isommatkin lapset (ja minä tietty!).
Mä itse olen vanha Bamse-fani: luin niitä sarjakuvia jo lapsena ja luen kyllä aina välillä edelleenkin. En ole Kolmårdenissa käynyt koskaan, mutta jos menisin, niin totta kai tuonne Bamsen maailmaankin olisi pakko päästä.
Tässä vielä linkki Kolmårdenin suomenkielisille sivuille, jossa tätä Bamse-puolta ei esitellä kunnolla (ruotsiksi löytyy täältä).
(Foto: Rickard Monéus / Kolmården)
This entry was posted in Pohjoismaat on 17.5.2015 by Veera.
← Kirja: Nikke kesälomalla Sarjakuva: Pjongjang →